Diari Oficial de la Generalitat Valenciana


Sumari del DOGV 4221, del 04-04-2002 (2002/2513)

Notificació al senyor Agustín Sauco Cabanes. Expedient número RA-83/2001.
-------------------------------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2513


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Agustín Sauco Cabanes. Expedient número RA-83/2001. [2002/A2513]
  
Ja que no s'ha pogut practicar la notificació al senyor Agustín Sauco Cabanes i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el dit article, es publica el text íntegre de la resolució adoptada pel conseller d'Obres Públiques, Urbanisme i Transports, amb data 9 de gener de 2002 (RA-83/2001).
  
Vist el recurs d'alçada interposat pel senyor Agustín Sauco Cabanes contra la Resolució del director general d'Urbanisme i Ordenació Territorial, de data 22 d'agost de 2001, per la qual es denegava l'autorització per a la construcció d'una caseta d'eines, en sòl classificat com a no urbanitzable, al terme municipal de Villanueva de Castellón (València), i de conformitat amb els següents:
  
Antecedents de fet
  
1. Després de l'oportuna tramitació seguida davant de la Comissió Territorial d'Urbanisme d'Alacant, el director general d'Urbanisme i Ordenació Territorial, mitjançant la Resolució de 22 d'agost de 2001, va denegar l'autorització sol·licitada pel senyor Agustín Sauco Cabanes, per a la construcció d'una caseta d'eines, en el polígon 11, parcel·la 205, en sòl classificat com a no urbanitzable, del terme municipal de Villanueva de Castellón.
  
2. Notificada l'anterior resolució a l'interessat, mitjançant l'escrit que presenta el dia 17 de setembre de 2001, interposa recurs d'alçada, en súplica de concessió de l'autorització sol·licitada.
  
3. Els serveis territorials d'Urbanisme de València van informar desfavorablement el present recurs.
  
4. Traslladat el recurs a l'Ajuntament de Villanueva de Castellón perquè formulara les al·legacions que tinguera per convenient, ha transcorregut el termini fixat en l'article 112 de la Llei 30/1992, de 26 de novembre, sense que s'hagen realitzat.
  
5. Amb data 19 de desembre de 2001, el Servei Jurídic va informar favorablement la proposta de resolució desestimatòria formulada per la Direcció General d'Urbanisme i Ordenació Territorial en relació amb el recurs d'alçada interposat contra la resolució anteriorment mencionada.
  
Fonaments de dret
  
1. El recurs d'alçada deduït és admissible, ja que es va interposar en el termini i en la forma escaient, de conformitat amb el que estableix l'article 107 i 114 de la Llei 4/1999, de modificació la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i, en conseqüència, és procedent entrar en el fons de les qüestions que en aquest es plantegen.
  
2. La resolució impugnada es fonamenta en l'existència d'un habitatge en la parcel·la que no s'adequa al planejament municipal vigent, ja que la parcel·la en qüestió no arriba a la superfície mínima i es forma nucli de població, a més que tampoc no compleix les condicions exigides en l'article 10 de la Llei 4/1992, de 5 de juny, de Sòl no Urbanitzable, quant a la superfície mínima de parcel·la, aïllament i adequació al planejament vigent.
  
El recurrent al·lega la inexistència de l'habitatge citat, amb la presentació d'un certificat de la Secretaria de l'Ajuntament de Villanueva de Castellón que acredita que l'única cosa que hi ha és una caseta de 2,5 x 2,5 metres que es pot considerar dedicada al reg per degoteig.
  
No obstant això, cal recordar que la sol·licitud es refereix a una caseta de 24 metres quadrats, la qual cosa excedeix àmpliament de la superfície màxima que per a aquest tipus de construccions permet el planejament municipal, per la qual cosa no és possible accedir a la petició del recurrent, sense perjuí que, si és procedent, formule una nova sol·licitud que s'ajuste als paràmetres establits.
  
3. El conseller d'Obres Públiques, Urbanisme i Transports és competent per a resoldre el recurs interposat, de conformitat amb el que estableix l'article 7 del Reglament Orgànic de la Conselleria d'Obres Públiques, Urbanisme i Transports, Decret 110/2000, de 18 de juliol, i el Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
Desestimar el recurs d'alçada interposat pel senyor Agustín Sauco Cabanes contra la resolució del director general d'Urbanisme i Ordenació Territorial, de data 22 d'agost de 2001, per la qual es denegava l'autorització per a la construcció d'una caseta d'eines, en el polígon 11, parcel·la 205, en sòl classificat com a no urbanitzable, del terme municipal de Villanueva de Castellón i confirmar la resolució impugnada en tota la seua integritat.
  
Contra la present resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjudici que es puga exercitar qualsevol altre recurs que s'estime oportú».